Svein Tenol-Tuxen

Svein Steffen Tenol-Tuxen (1920–2008) var en norsk billedkunstner, musiker og komponist. Tenol-Tuxen ble utdannet som fiolinist ved Musikkonservatoriet i Oslo i 1937, og i Budapest. Han spilte i Sogn Symfoniorkester og komponerte det symfoniske verket «Vidda» (også «Vida»), «Borgstova» for fløyte, «Andante» for cello, og marsjen «Kong Sverre».Fylkesleksikon for Sogn og Fjordane. B. 4 : Stryn, Vik, Vågsøy, Årdal, Sogn og Fjordane

Tenol-Tuxen begynte ikke å male før han hadde fylt 30 år. Til da hadde han livnært seg som blant annet skytebas på Hardangervidda og verksarbeider i Høyanger. Som maler ble Tenol-Tuxen regnet blant modernistene. Kunstverkene hans ble kjøpt inn av flere skoler og biblioteker, Norsk kulturråd, Sentralsykehuset i Førde og Fylkesgalleriet i Sogn og fjordane. Ved åpningen av Fylkesgalleriet i Sogn og Fjordane 1995 hadde han en retrospektiv privatutstilling med hundre oljemalerier og akvareller utstilt. 

Han var sønn av billedkunstneren Johan Tenol-Tuxen.

 Referanser 

Kategori:Norske kunstnere
Kategori:Norske musikere
Kategori:Norske komponister